projecte-aina/catalan_government_crawling huggingface dataset:
Aquesta convocatòria dona suport a programes concertats de cooperació al desenvolupament i programes concertats
d'educació per al desenvolupament des de l'enfocament de gènere i basat en drets humans.
L'objectiu és impulsar el treball pluriennal amb les ONGD amb implantació a Catalunya per a acompanyar processos de transformació de desigualtats, materialització de drets humans i construcció de la pau.
RESOLUCIÓ EXI/1580/2020, d'1 de juliol, per la qual es modifica la Resolució EXI/1618/2019, de 13 de juny, per la qual s'aproven les bases reguladores de les subvencions per a la realització de programes concertats de cooperació al desenvolupament i programes concertats d'educació per al desenvolupament des de l'enfocament de gènere i basat en drets humans.
Infografia sobre els projectes i programes finançats a les convocatòries de 2019
El termini s'inicia el dia 15/10 i es tanca el dia 28/10, ambdós inclosos.
Cal que consulteu periòdicament el Tauler electrònic de la Generalitat de Catalunya per a conèixer totes les notificacions derivades de les convocatòries de subvencions.
Llei que estableix els valors, les finalitats i els principis de l'activitat de cooperació al desenvolupament i la solidaritat internacional, així com els seus instruments i modalitats.
El Pla director de cooperació al desenvolupament és l'expressió tècnica principal de la política de la Generalitat de Catalunya en matèria de cooperació al desenvolupament.
El Pla director s'elabora amb una periodicitat quadriennal i fixa les prioritats geogràfiques i sectorials del període, els objectius estratègics, els productes i els resultats que es pretenen obtenir, i també els recursos humans, materials, econòmics o de gestió necessaris per a la seva consecució.
El Pla ha d'indicar també les línies de coordinació i col·laboració amb altres agents públics o privats, bilaterals o multilaterals per al reforçament dels objectius estratègics de la cooperació pública catalana.
El Pla director de cooperació al desenvolupament vigent és el corresponent al període 2019-2022 i va ser aprovat per la Comissió d'Acció Exterior, Relacions Institucionals i Transparència del Parlament de Catalunya el 19 de juliol de 2019.
El procés participatiu 'Visió 2030' ha tingut com a objectiu generar una visió pròpia sobre com treballar la cooperació al desenvolupament de Catalunya en relació amb l'Agenda 2030 i els Objectius de Desenvolupament Sostenible (ODS).
El procés ha posat les bases del Pla director de cooperació al desenvolupament 2019-2022, tot contribuint a ampliar i diversificar les relacions, i identificant noves oportunitats de treball conjunt amb actors diversos.
L'objecte d'aquesta convocatòria de subvencions és donar suport a iniciatives presentades per ONGD catalanes i universitats públiques catalanes i centres de recerca adscrits a universitats públiques catalanes per a la transformació social, que responguin a un enfocament de gènere i basat en drets humans (EGiBDH) que s'orientin a complir amb les prioritats establertes en el Pla director de cooperació al desenvolupament 2019-2022 i contribueixin a millorar la situació provocada per la pandèmia de la COVID-19.
RESOLUCIÓ EXI/1856/2020, de 27 de juliol, per la qual s'aproven les bases reguladores de les subvencions a projectes de desenvolupament i d'educació per al desenvolupament.
RESOLUCIÓ EXI/2195/2020, de 3 de setembre, per la qual s'obre convocatòria de subvencions a projectes dedesenvolupament i d'educació per al desenvolupament per a l'any 2020 (ref. BDNS 522955).
Aquest document recull la resposta a les preguntes entrades per la bústia de dubtes de l'ACCD en relació amb la sessió informativa del dia 18 de setembre del 2020.
També s'hi inclouen les preguntes que no van rebre resposta durant el transcurs de la reunió.
Subvencions per a la incentivació a la presentació de projectes d'internacionalització a convocatòries europees d'R+D+I en l'àmbit de la cooperació al desenvolupament.
L'objectiu de la convocatòria INTCO és aprofitar les capacitats instal·lades en les entitats del sistema universitari i de recerca catalans i promoure'n l'associació amb les ONGD del país, per tal de crear consorcis competitius que puguin obtenir finançament de la Unió Europea per a propostes de recerca en qüestions de desenvolupament sostenible.
El 8 d'octubre es va organitzar una sessió informativa i de cerca de socis per tal de donar a conèixer la convocatòria i promoure el contacte entre els grups de recerca i les ONGD interessades.
A continuació trobareu les presentacions que es van utilitzar durant la sessió, així com el document de preguntes freqüents.
Gravació de la reunió del dia 18/9/2020, en què l'Agència Catalana de Cooperació al Desenvolupament va explicar els aspectes més rellevants de la convocatòria de projectes 2020.
També podeu llegir el document de resolució dels dubtes que es van plantejar durant la sessió.
Consulteu aquí tota la informació sobre la convocatòria.
L'any 2019, l'Agència Catalana de Cooperació al Desenvolupament ha donat suport a 59 actuacions de cooperació per valor de més de 13 milions d'euros.
Dues convocatòries de subvencions permeten a 49 entitats catalanes dur a terme iniciatives de cooperació a més de 15 països diferents i educació per al desenvolupament a Catalunya.
Vegeu-ne els detalls en aquest interactiu.
L'Agència Catalana de Cooperació al Desenvolupament (ACCD) és una entitat de dret públic de la Generalitat de Catalunya, que ajusta la seva activitat al dret privat.
Va ser creada mitjançant la Llei 31/2002, de 30 de desembre, de mesures fiscals i administratives i el Decret 236/2003, de 8 d'octubre, pel qual s'aproven els estatuts de l'Agència Catalana de Cooperació al Desenvolupament, que en regula la seva naturalesa i funcions, organització, personal i règim jurídic.
L'ACCD s'adscriu al Departament d'Afers i Relacions Institucionals i Exteriors i Transparència i té per objecte executar i gestionar la política de cooperació al desenvolupament de la Generalitat, seguint les directrius establertes per la Secretaria d'Afers Exteriors i de la Unió Europea.
A l'ACCD es gestionen els recursos econòmics i materials destinats a la cooperació al desenvolupament; s'assessora l'Administració de la Generalitat sobre la planificació de la política catalana de cooperació al desenvolupament; s'efectuen convocatòries públiques per a l'atorgament de subvencions i finançament de projectes de cooperació al desenvolupament; s'assessora i es dona suport a entitats públiques i privades que exerceixen activitats en l'àmbit de la cooperació al desenvolupament; es dissenyen i executen projectes i accions de cooperació al desenvolupament, inclòs l'àmbit de la formació i difusió i concerta convenis i contractes amb persones públiques i privades.
2) La Vicepresidència de l'ACCD:
Secretaria d'Afers Exteriors i de la Unió Europea del Departament d'Afers Exteriors i Relacions Institucionals i Exterior i Transparència.
El seu nomenament correspon al Govern i és l'òrgan unipersonal de gestió i executiu de l'ACCD.
Manel Vila i Motlló, director general de Cooperació al Desenvolupament, que assumeix per suplència les funcions de la direcció de l'ACCD (Resolució EXI/943/2016, de 6 d'abril, DOGC núm. 7099 de 14.4.2016).
4) El Consell d'Administració de l'ACCD.
És l'òrgan superior de direcció i control de l'ACCD i té la composició següent:
b) Vicepresidència del Consell:
Secretaria d'Afers Exteriors i de la Unió Europea.
c) Quatre vocalies representades en la Comissió Interdepartamental de Cooperació al Desenvolupament:
Secretaria d'Igualtat, Migracions i Ciutadania.
Departament de Treball, Afers Socials i Família.
Director general de Promoció Econòmica, Competència i Regulació.
Director general de Cooperació al Desenvolupament.
Cap del Gabinet Tècnic del Departament de Cultura.
d) Dues vocalies representades en el Consell de Cooperació al Desenvolupament:
Lafede.cat - Federació d'Organitzacions per a la justícia global.
e) Una vocalia a proposta de la Comissió de Coordinació amb els ens locals:
Presidenta del Fons Català de Cooperació al Desenvolupament.
Director general de Cooperació al Desenvolupament que assumeix per suplència les funcions de la direcció de l'ACCD.
Consell d'Administració de l'ACCD
A continuació trobareu tota la informació sobre les diverses línies de la convocatòria de subvencions de l'Agència Catalana de Cooperació al Desenvolupament corresponent a l'any 2016.
Per poder descarregar-vos els formularis només heu de desar els documents al vostre ordinador
Línia 1: Suport a projectes de desenvolupament i educació per al desenvolupament
L'objecte d'aquesta convocatòria és la concessió de subvencions a iniciatives presentades per actors de cooperació catalans per a la transformació social, que responguin a un enfocament integrat de gènere i basat en drets humans i s'orientin al compliment dels objectius estratègics i específics del Pla director de cooperació al desenvolupament 2015-2018.
La dotació màxima de les subvencions previstes per a aquesta convocatòria és de 2.300.000€ distribuïts entre dues modalitats:
Línia de subvencions adreçades a actors de cooperació catalans de les comarques de Girona, Lleida i Tarragona
L'objecte d'aquesta convocatòria és la concessió de subvencions a iniciatives presentades per actors de cooperació catalans de les comarques de Girona, Lleida o Tarragona, per a la transformació social, que responguin a un enfocament integrat de gènere i basat en drets humans i s'orientin al compliment dels objectius estratègics i específics del Pla director de cooperació al desenvolupament 2015-2018.
La dotació màxima de les subvencions previstes per a aquesta convocatòria és de 500.000 €.
Si voleu més informació o teniu dubtes sobre la convocatòria us podeu posar en contacte amb nosaltres a través de la bústia [EMAIL].
Convocatòries de subvencions de l'Agència Catalana de Cooperació al Desenvolupament previstes al Pla anual de cooperació al desenvolupament 2017.
Els continguts d'aquests apartats seran actualitzats periòdicament.
Per qualsevol dubte us podeu dirigir a la bústia de dubtes: [EMAIL].
Subvencions destinades a l'enfortiment de les capacitats del teixit associatiu de les comarques de Lleida i Girona.
Aquestes subvencions tenen per objecte, en règim de concurrència no competitiva, donar suport a actuacions impulsades per entitats de les comarques lleidatanes i gironines que treballen en l'àmbit de la cooperació al desenvolupament, la pau i els drets humans.
L'ACCD dona continuïtat a la convocatòria de projectes de cooperació al desenvolupament i educació per al desenvolupament (actuacions d'execució màxima inicial de 12 mesos) amb l'objectiu de donar suport al teixit associatiu català amb àmplia experiència en aquests àmbits.
La convocatòria reforça el treball als països prioritaris del Pla director, i a zones i amb pobles d'especial atenció: Sàhara Occidental, Bòsnia i Hercegovina, Palestina i població kurda.
Amb aquesta convocatòria es reprèn el suport a projectes plurianuals (execució màxima inicial de 24 mesos) amb l'objectiu de recollir l'experiència i els anys de treball entre les entitats catalanes i de la Generalitat de Catalunya en la realització d'actuacions de cooperació al desenvolupament i de solidaritat internacional.
La convocatòria pretén també fer avançar diverses recomanacions de la planificació vigent, com són la concertació; la focalització geogràfica; un tractament més integrat del desenvolupament, l'acció humanitària i l'educació per al desenvolupament; i l'impuls a la recerca i a la incidència.
Suport als moviments socials del Sud en actuacions de cooperació al desenvolupament i incidència, i a actuacions de les organitzacions de la societat civil catalana que tinguin un abast limitat: participació a i organització de trobades, seminaris, jornades; elaboració de publicacions; activitats de comunicació amb àmplia incidència en l'àmbit d'actuació, etcètera.
Actuacions d'execució màxima inicial de 12 mesos.
El Programa Català de Protecció de Defensors i Defensores dels Drets Humans té per objectiu oferir protecció i atenció integral a defensors i defensores dels drets humans que vegin amenaçada la seva vida o integritat per raó de l'activitat de defensa dels drets humans que realitzen en el seu país d'origen, a través d'una acollida temporal de sis mesos a Catalunya i acompanyament al retorn.
L'Agència Catalana de Cooperació al Desenvolupament emetrà l'informe d'inexistència de duplicitats en matèria de cooperació als ens locals que el sol·licitin
La Direcció General d'Administració Local ha comunicat a l'Agència Catalana de Cooperació al Desenvolupament en data 14 d'octubre de 2014 què, i mentre no es desenvolupi normativa autonòmica d'adaptació, què és l'entitat competent per raó de matèria que haurà d'emetre l'informe individualitzat d'inexistència de duplicitats o d'execució simultània en matèria de cooperació al desenvolupament als ens locals que ho sol·licitin i en base al que estableix La Llei 27/2013, de 27 de desembre de racionalització i sostenibilitat de l'administració local en la modificació que efectua de l'article 7.4 de la Llei 7/1985, de 2 d'abril, reguladora de les bases de règim local.
Aquells ens locals que vulguin sol·licitar a l'Agència Catalana de Cooperació al Desenvolupament l'emissió de l'esmentat informe han d'aportar, juntament amb la sol·licitud, una memòria subscrita per la persona titular de la presidència de l'ens local o de la Regidoria competent per raó de matèria en què es detallin els següents aspectes: Memoria descriptiva de l'activitat i de les condicions en què es preveu prestar l'activitat objecte d'informe; plans estratègics, estructures de govern en l'àmbit de la cooperació, característiques de la prestació del servei; àmbit objectiu i subjectiu d'actuacions, àmbit territorial, característiques de les activitats de foment (subvencions), volum de fons destinats a aquestes actuacions, i tota aquella documentació i informació que consideren rellevant per a l'emissió de l'informe.
Tal com recorda l'article 28 de la Declaració Universal dels Drets Humans, l'exercici de les llibertats només és possible quan regna la pau: "Tothom té dret a un ordre social i internacional en el qual els drets i les llibertats proclamats en aquesta Declaració es facin plenament efectius", diu el text aprovat per l'ONU el 1948.
La tensió entre pobles, el sobrearmament, els problemes de subalimentació, la importància econòmica de la producció i la venda d'armament, les desigualtats que afavoreixen fanatismes, l'explotació de les primeres matèries que justifica abusos i condemna a l'exclusió sectors molt significatius de la població...
Tots aquests actors atempten contra la pau arreu del món.
En aquest context, Catalunya es vol sumar als països impulsors i capdavanters de noves polítiques que ajudin a construir una societat en pau i es vol comprometre a col·laborar positivament en el repte de substituir la cultura de la violència per la cultura de la pau.
Amb aquest esperit neix la Llei de foment de la pau, aprovada el juliol del 2004, i amb l'objectiu d'establir les actuacions que han de dur a terme l'Administració de la Generalitat i els ens locals per promoure la cultura de la pau i el diàleg intercultural i interreligiós, així com per contribuir a l'eradicació dels conflictes violents i tractar-ne les causes.
La Llei atorga competències a l'Administració catalana per actuar en els àmbits dels drets humans i les llibertats individuals i col·lectives, de la convivència ciutadana i la promoció del diàleg, de l'ensenyament i l'educació per la pau, dels mitjans de comunicació social, i per fomentar el desarmament global.
Tot això, col·laborant en la difusió de la Declaració Universal dels Drets Humans i de declaracions i convencions internacionals a favor de la infància, els drets econòmics i socials i la igualtat, així com promovent la integració de la població immigrant a Catalunya, dotant de formació específica i en matèria de drets humans les forces de seguretat de Catalunya i impulsant la mediació de conflictes, iniciatives de pau i el voluntariat.
Gran part d'aquesta feina es vol desenvolupar des del Consell Català de Foment de la Pau, òrgan consultiu adscrit a l'Agència Catalana de Cooperació al Desenvolupament i encarregat d'impulsar la participació de la societat de Catalunya en el foment de la pau en les activitats de l'Administració de la Generalitat i dels ens locals en aquest àmbit.
A finals del 2007, el Parlament de Catalunya va aprovar la creació de l' Institut Català Internacional per la Pau (ICIP), com a desplegament d'allò previst a la Llei de foment de la pau i en resposta a la petició de la societat civil, després d'un llarg període participatiu i generador de consens.
La pròpia llei de creació de l'ICIP estableix que ha de prestar serveis i articular respostes a la ciutadania, al moviment per la pau, al món universitari i acadèmic i a les administracions públiques, mitjançant la col·laboració i l'organització d'activitats com la recerca, la docència, la transferència de coneixements, la difusió, la sensibilització i la intervenció en el terreny.
La Llei 26/2001, de 31 de desembre, de cooperació al desenvolupament, aprovada per unanimitat pel Parlament de Catalunya el desembre del 2001, estableix i regula l'activitat de la Generalitat de Catalunya en matèria de cooperació al desenvolupament i de solidaritat internacional, enteses com a béns públics globals en la realització de les quals s'ha compromès la societat catalana.
Posteriorment, determinats preceptes de la llei varen ser modificats per la Llei 7/2011, del 27 de juliol, de mesures fiscals i financeres.
L'Agència Catalana de Cooperació al Desenvolupament (ACCD), és una entitat de dret públic de la Generalitat creada per les disposicions de la Secció Cinquena de la Llei 31/2002, de 30 de desembre, que gaudeix de personalitat jurídica pròpia i que ajusta la seva activitat al dret privat i a les normes de la Llei 31/2002, de 30 de desembre.
L'ACCD té per objecte executar i gestionar la política de cooperació al desenvolupament de la Generalitat de Catalunya seguint les directrius establertes per l'òrgan competent en matèria de relacions exteriors.
L'ACCD està adscrita al Departament de la Presidència mitjançant la Secretaria d'Afers Exteriors.
Els estatuts de l'ACCD, que en defineixen la naturalesa, l'organització i les funcions, es van aprovar l'any 2003 mitjançant Decret del Govern de la Generalitat, amb la deliberació i el dictamen previs dels òrgans consultius establerts per la Llei de cooperació al desenvolupament.
La política i les activitats en matèria de cooperació al desenvolupament impulsades des de la Generalitat de Catalunya es planifiquen a través de dos instruments essencials: el Pla director de cooperació al desenvolupament i els successius plans anuals.
El Pla director és l'expressió de la planificació de la cooperació oficial catalana per a un període de quatre anys i estableix les previsions de recursos i les prioritats geogràfiques i sectorials que, després, s'hauran de concretar en els plans anuals.
Els plans anuals de cooperació al desenvolupament recullen la programació de la política i les activitats de la Generalitat de Catalunya en matèria de cooperació al desenvolupament per a un any concret i desenvolupen els objectius, les prioritats i els recursos establerts al Pla director quadriennal.
Llei per la qual es crea l'ACCD i se n'estableixen les funcions, els òrgans de govern i els recursos humans, entre d'altres.
Articles 50 a 58 i disposició addicional cinquena i final segona de la Llei 31/2002, de 30 de desembre, de mesures fiscals i administratives.
Decret pel qual s'aproven els estatuts de l'ACCD i se n'especifica la naturalesa, les funcions, l'àmbit territorial d'actuació i l'organització, entre d'altres.
El Pla director de cooperació al desenvolupament, aprovat pel Parlament de Catalunya, és el principal instrument de planificació estratègica de la política de cooperació catalana per al desenvolupament.
Consulteu el pla vigent en aquest enllaç.
Decret que regula el Comitè Català d'Ajut Humanitari i d'Emergència, òrgan col·legiat amb funcions de coordinació i recomanació de les actuacions de les institucions i entitats catalanes davant de situacions d'emergència.
Els projectes han de contemplar actuacions de desenvolupament i educació per al desenvolupament amb un enfocament integrat de gènere i basat en drets humans (EGiBDH).
Els col·lectius protagonistes són els receptors de l'actuació, tant directes com indirectes (els antics destinataris).
En la Línia 1 Modalitat 1 cal que entre un 15-20% del pressupost vagi adreçat a accions d'incidència de qualsevol línia d'actuació: econòmica, política, social, empresarial, etc, en els països on s'intervé o a Catalunya.
S'han d'adjuntar els annexos que formen part del formulari (pressupost, el de les entitats agrupades) i aquells que demanin les bases (acords de les agrupacions, documentació de la contrapart local, etc. No es valoraran els annexos que no es demanin a les bases.
Amb relació al pressupost algunes apreciacions:
Existeixen tres annexos als formularis diferenciats, un per la Modalitat 1, Línia 1, un altre per la Modalitat 2, Línia 1, i un tercer per a la línia 2.
Els grups de recerca es poden presentar únicament a la Modalitat 2 de la Línia 1.
Si el grup de recerca no té personalitat jurídica, només es pot presentar amb NIF de la universitat sota el paraigües jurídic de la universitat.
Podran presentar un projecte liderant en solitari i un projecte liderant en agrupació però com a universitat.
A banda que podran formar part d'agrupacions (sense lideratge) en tant projectes com es consideri.
A més del català i castellà, es podrà lliurar part dels formularis en llengua anglesa, francesa o portuguesa.
Si teniu més dubtes sobre la convocatòria de subvencions 2015 i qualsevol dels seus procediments podeu realitzar la consulta la bústia de correu electrònic: [EMAIL].
director general de Cooperació al Desenvolupament
a) Impulsar, dissenyar, planificar, fer el seguiment i avaluar la política catalana de cooperació al desenvolupament i acció humanitària, tot impulsant-ne la qualitat i l'eficàcia.
b) Elaborar i fer el seguiment del pla director i dels plans anuals de cooperació al desenvolupament.
c) Vetllar per la coordinació de les actuacions de cooperació al desenvolupament del Govern i impulsar la coherència de polítiques per al desenvolupament.
d) Impulsar la participació, la coordinació i la col·laboració amb el conjunt dels actors de la cooperació al desenvolupament.
e) Promoure la participació i la contribució de la Generalitat de Catalunya en els espais de definició de l'agenda internacional en matèria de desenvolupament i cooperació al desenvolupament i la incorporació d'aquesta agenda a la política de cooperació del Govern.
f) Promoure l'equitat de gènere i la resta d'eixos transversals en els àmbits estratègic, operatiu i institucional de la política de cooperació al desenvolupament.
g) L'exercici de les funcions que estableix l'article 21.1 de la Llei 26/2001, de 31 de desembre, de cooperació al desenvolupament.
h) Impulsar la coordinació de les activitats de foment de la pau i dels drets humans de la Generalitat en l'àmbit internacional i assegurar-ne la coherència i transversalitat amb l'acció de govern.
i) Fomentar la col·laboració entre la Generalitat i els actors de la societat civil rellevants en l'àmbit de la promoció de la pau i dels drets humans en l'àmbit internacional.
j) Donar suport a les relacions de la Generalitat amb les administracions municipals i altres administracions en matèria de polítiques de pau i de drets humans en l'àmbit internacional.
k) Afavorir la presència de Catalunya i la Generalitat en les xarxes governamentals de defensa dels drets humans i de promoció de la pau en l'àmbit internacional.
l) Fomentar la formació del personal de les administracions públiques i de la societat catalana en drets humans i pau en l'àmbit internacional.
m) Promoure missions de monitoratge, bons oficis i altres accions de foment, defensa i protecció dels drets humans en l'àmbit internacional.
n) Vehicular la relació de la Generalitat amb l'Agència Catalana de Cooperació al Desenvolupament i elaborar les directrius sobre el control d'eficàcia i eficiència d'aquesta.